paragraph_text: Dvorac je jednokatna građevina, građena u ključ, s nizovima prozora i s otvorenim prolazom u obliku luka ispod zapadnog krila, gdje je ulaz na kat i u podrum. Današnji izgled dobio je najvjerojatnije u 18. stoljeću, jer ima elemente kasnobaroknog stila. Donedavno je bio u lošem, zapuštenom stanju, ali je pred nekoliko godina obnovljen. U njegovoj neposrednoj blizini nalaze se poljoprivredna zemljišta, većinom vinogradi i voćnjaci.